એક પ્રાઈવસી એક્સપર્ટ છોકરાના બચાવમાં આવ્યા છે. તેમણે દલીલ કરી કે, આ કેસમાં કોર્ટ છોકરા પ્રત્યે નરમ વલણ રાખે કારણકે હેકિંગ બાળકોના ઉછેરનો એક ભાગ હોઈ શકે છે. દુનિયા જાણે છે કે અન્ય એક પ્રાઈવેટ સ્કૂલનો હેકર વિદ્યાર્થી આગળ જઈને ટેક ટાઈટન બન્યો, એ છોકરો બીજું કોઈ નહિ માઈક્રોસોફ્ટના કો-ફાઉન્ડર બિલ ગેટ્સ છે. બિલ ગેટ્સ જ્યારે 15 વર્ષના હતા ત્યારે તેમણે એક મોટી કંપનીનું કમ્પ્યૂટર હેક કર્યું હતું. અને તેમને એક વર્ષ સુધી કમ્પ્યૂટરને હાથ પણ ન લગાડવાની સજા મળી હતી.